 

**НАРЕДБА**

**ЗА УСЛОВИЯТА И РЕДА ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦАТА В ОБЩИНСКИТЕ ДЕТСКИ ГРАДИНИ И В ПОДГОТВИТЕЛНИТЕ ГРУПИ В УЧИЛИЩАТА НА ТЕРИТОРИЯТА НА ОБЩИНА КЪРДЖАЛИ**

**ГЛАВА ПЪРВА**

**ОБЩИ РАЗПОРЕДБИ**

**Чл. 1.** Настоящата Наредба регламентира условията и реда за записване, отписване и преместване на децата в предучилищна възраст в общинските детски градини и училища, в които се осъществява задължителното предучилищно образование, на територията на Община Кърджали.

**Чл. 2.** Община Кърджали гарантира реализирането на националната образователна политика в частта й за предучилищното образование и осигурява условия за ранно детско развитие и подготовка на децата за училище.

**Чл. 3. (1) */Изм. – Решение №14/24.01.2025 г. на ОбС-Кърджали/*** Предучилищното образование се осъществява от детските градини на територията на Община Кърджали, като то е задължително от учебната година, която е с началото в годината на навършване на 4 годишна възраст на детето. Задължителното предучилищно образование се осъществява и от общинските училища, които могат да осигурят условия за това, при условията и по реда на държавния образователен стандарт за предучилищното образование и на държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие, а за децата на 4-годишна възраст - само когато в населеното място няма детска градина.

1. Детската градина е институция в системата на предучилищното и училищното образование, в която се възпитават, социализират, обучават и отглеждат деца от тригодишна възраст до постъпването им в I клас в съответствие с държавния образователен стандарт за предучилищното образование.
2. Децата постъпват в детска градина на територията на Община

Кърджали не по-рано от учебната година, която започва в годината на навършване на тригодишната им възраст.

1. В детските градини на територията на Община Кърджали могат да се приемат за възпитание, социализация, обучение и отглеждане и деца на двегодишна възраст при следните условия, спазени едновременно:

**т.1.** по преценка на родителя/настойника;

**т.2.** при наличие на свободни места в детската градина;

**т.3.** при навършени две години към началото на учебната година на постъпването. Предучилищното образование в тези случаи се осъществява при условията и по реда на Наредба № 5 от 03.06.2016 г. за предучилищното образование, като се вземат предвид възрастовите характеристики на детето.

1. В детските градини на територията на Община Кърджали могат да се разкриват яслени групи за отглеждане на деца от 10-месечна до тригодишна възраст.
2. Децата, постъпили в яслени групи в детските градини, се отглеждат, възпитават, социализират и обучават по стандарти за ранно детско развитие, приети с Наредба на министъра на здравеопазването и министъра на образованието и науката.
3. Детските градини, в които се разкриват яслени групи, се определят с Решение на Общинския съвет.

### Чл. 4. /Отм. – Решение №14/24.01.2025 г. на ОбС-Кърджали/

**Чл.5. (1)** Предучилищното образование в Община Кърджали се осъществява при целодневна, полудневна, почасова или самостоятелна организация.

1. Целодневната организация се осъществява в отделни групи в

съответствие с чл.8, ал. 1 от Наредба №5 от 03.06.2016г. за предучилищното образование в детски градини на територията на Община Кърджали.

1. ***/Изм. – Решение №14/24.01.2025 г. на ОбС-Кърджали/*** Полудневната организация се осъществява в отделни групи в съответствие с чл.8,ал.1,т.3 и т.4 от “Наредба №5 от 03.06.2016г. за предучилищното образование” в начални , основни и средни училища на територията на Община Кърджали.
2. Почасовата организация се осъществява за отделно дете в групите за целодневна или полудневна организация, а самостоятелната – за отделно дете извън групите по чл.8, ал. 1 от Наредба №5 от 03.06.2016г. за предучилищното образование.
3. Видът на организацията на всяка група в детската градина/училище или за отделно дете (в случаите на почасова и самостоятелна организация) се определя от директора на детската градина/училище в съответствие с желанието на родителите /настойниците

/след съгласуване с Община Кърджали, а в случаите на самостоятелна организация - и след становище на Експертната комисия в Регионалното управление по образование - Кърджали.

**ГЛАВА ВТОРА**

**ОРГАНИЗИЦИЯ ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦАТА В ПРЕДУЧИЛИЩНА ВЪЗРАСТ В ДЕТСКИТЕ ГРАДИНИ И УЧИЛИЩА**

## РАЗДЕЛ I. ПРИЕМ

**Чл. 6.** Приемът на деца в детските градини на територията на Община Кърджали се извършва при изпълнение на разпоредбите на чл.4, ал.1,2 и 3 от Наредба №5 за предучилищно образование.

**Чл. 7.** Постъпването на деца в детските градини се извършва по желание и избор на родителя/настойника/.

**Чл. 8.** Постъпването на деца в подготвителна група в общинско училище се извършва по желание и избор на родителя/настойника/.

### Чл. 9. (1) /Изм. – Решение №29/31.01.2018 г. на ОбС-Кърджали, изм. – Решение

***№14/24.01.2025 г. на ОбС-Кърджали/*** Приемът на документи /заявление по образец и други задължителни и допълнителни документи / се извършва от директора на съответната детска градина или от упълномощено със заповед лице, в периода от първия работен ден на месец април, в която децата навършват 3г., до последния работен ден на месец април на същата година. Заявлението се регистрира в Дневник за входяща кореспонденция на детската градина. На родителя/настойника се предоставя входящ номер.

### (2) /Изм. – Решение №29/31.01.2018 г. на ОбС-Кърджали, изм. – Решение

***№14/24.01.2025 г. на ОбС-Кърджали/*** Приемът на документи /заявление по образец и други задължителни и допълнителни документи/ за подготвителна група в училище се извършва от директора на съответното училище или от упълномощено със заповед лице в периода от първия работен ден на месец април, в която децата навършват 5/6г., до последния работен ден на месец април на същата година. Заявлението се регистрира в Дневник за входяща кореспонденция на училището. На родителя/настойника се предоставя входящ номер.

**Чл. 10. (1)** В заявлението се посочва предпочитаната форма на организация (целодневна, почасова, полудневна, самостоятелна), лични данни на детето, адрес по местоживеене.

**(2)**Към заявлението се прилагат всички задължителни документи. **(3)**По желание на родителя/настойника се прилагат и допълнителни документи, удостоверяващи предимство при класирането.

**Чл. 11.** Заявления за прием могат да се подават и извън определения срок, като приемът се осъществява в зависимост от свободните места и по реда на постъпване на заявлението от страна на родителя/настойника.

**Чл. 12. /Изм. – Решение №29/31.01.2018 г. на ОбС-Кърджали/** В първа възрастова група на детската градина децата се приемат от 15 септември на календарната година, в която навършват 3 години.

**Чл. 13.** В останалите възрастови групи децата се приемат целогодишно при наличие на свободни места.

## РАЗДЕЛ II. ДОКУМЕНТИ ЗА ПРИЕМ

**Чл. 14. (1)**Задължителни документи:

1. Заявление – по утвърден образец /Приложение №1/.
2. Заверено копие от удостоверението за раждане на детето.
3. Медицински документи /при постъпване на детето/.
4. Лична карта /за справка/ на родителя/настойника/.
5. ***/Изм. – Решение №14/24.01.2025 г. на ОбС-Кърджали/*** Удостоверение за постоянен или настоящ адрес на детето.

**(2)** Допълнителни документи, удостоверяващи предимство при класирането:

1. ***/Изм. – Решение №14/24.01.2025 г. на ОбС-Кърджали/*** Документ за местоработата на родителите от работодателя.
2. Дете с увреждания, хронични и други заболявания, дете със специални образователни потребности – Копие от Решение на ТЕЛК, Копие от Решение на ЛКК, становище на Експертна комисия към РУО – Кърджали;
3. ***/Изм. – Решение №14/24.01.2025 г. на ОбС-Кърджали/*** Дете, на което поне един от родителите/настойниците е с трайно намалена работоспособност над 50 % - Копие от Решение на ТЕЛК;
4. Дете от семейство с три и повече деца – заверени копия от Удостоверенията за раждане на деца;
5. Деца близнаци - заверени копия от Удостоверенията за раждане на деца;
6. Дете, настанено за отглеждане по реда на чл. 26 от Закона за закрила на детето при близки и роднини или приемни семейства – Копие от Съдебно Решение или Заповед за настаняване на директора на Дирекция „Социално подпомагане- Кърджали;
7. Дете-сирак – заверено копие от Акт за смърт на родител/ настойник;
8. Дете в риск, съгласно определението по §1, т. 11, букви „б" и „в" от Закона за закрила на детето - Писмо от „Отдел за закрила на детето" към Дирекция „Социално подпомагане"- гр. Кърджали.

## РАЗДЕЛ III. КЛАСИРАНЕ. КРИТЕРИИ

**Чл. 15.** Класирането се осъществява при спазване на принципа за равнопоставеност, независимо от пола, социалният статус, етническата или религиозната принадлежност на децата.

### Чл. 16. (1). /Изм. – Решение №29/31.01.2018 г. на ОбС-Кърджали, изм. – Решение

***№14/24.01.2025 г. на ОбС-Кърджали/*** Всяка детска градина извършва класиране по така определените критерии:

|  |  |  |  |
| --- | --- | --- | --- |
| №по ред | Критерии | Точки | Необходими документи |
| Общи критерии |  |  |  |
| 1. | Работещи родители по трудово или служебно правоотношение,студенти, редовна форма на обучение във ВУ към датата на подаване надокументите или в отпуск за отглеждане на дете до 2 годишна възраст. | по 1 т. за родител | Служебна бележка от работодателя, която съдържа Изх. №, мокър печат с подпис и ЕИК на работодателя; Засамоосигуряващи се родители – копие от документите,удостоверяващи внесените осигурителни вноски;Отпуск за отглеждане на дете до 2 год. възраст - служебна бележка, че родителят е в отпуск.Служебна бележка от ВУ с изх.№ на хартиен носител или като електронно подписан документ с квалифициран електронен подпис. |
| 2. | Дете, посещаващояслена група в общинска детска градина на територията на Община Кърджали . | 1 точка | Служебна бележка с изх. № и печат на детската градина.Важи само при кандидатстване в първа възрастова група в детска градина. |
| 3. | Дете с адресна регистрация в близост до детската градина | 1 точка | Удостоверение за постоянен или настоящ адрес на детето. |

|  |  |  |  |
| --- | --- | --- | --- |
|  | **Социални критерии** |  |  |
| 4. | Дете-сирак | 3 точки | Копие от Акт за смърт на родител/настойник |
| 5. | Дете с увреждания, хронични и другизаболявания, дете със специалниобразователни потребности | 3 точки | Копие на Решение на ТЕЛК, Решение на ЛКК,Становище на Експертна комисия към РУО – Кърджали. |
| 6. | Дете, на което поне един член от семейството е синвалидност от 50 % до 100 % | 3 точки | Копие на Решение на ТЕЛК. |
| 7. | Дете на неизвестен родител или родител с отнети родителски права | 1 точка | Заверено копие от Удостоверение за раждане на детето;Съдебно решение |
| 8. | Дете, настанено за отглеждане в приемно семейство или семейство на роднини и близки по чл.26 от ЗЗД | 3 точки | Копие от Съдебно Решение или Заповед за настаняване на Дирекция „Социално подпомагане“ - Кърджали |
| 9. | Дете в риск, съгласно определението по §1, т. 11,букви „б" и „в" от ЗЗД | 3 точки | Писмо от „Отдел за закрила на детето" към Дирекция„Социално подпомагане" - Кърджали |
| 10. | Дете от семейство с три и повече деца | 2 точки | Заверени копия на Удостоверенията за раждане на децата. |
| 11. | Деца-близнаци | 2 точки | Заверени копия на Удостоверенията за раждане на децата. |
| 12. | Друго дете от семейството, коетопосещава същата детска градина в момента | 2 точки | Заверени копия на Удостоверенията за раждане на децата. |

**(2)**. При равен брой точки, децата се подреждат в списък според входящия номер на заявлението от страна на родителя/настойника и се приемат в този ред.

**Чл. 17.** Класирането на децата се извършва от комисия, броя и членовете на която се определя с решение на педагогическия съвет на съответната институция.

**Чл. 18.** При лиса на изискуем документ, удостоверяващ заявено предимство, децата се класират по общия ред.

## РАЗДЕЛ IV. ЗАПИСВАНЕ В ДЕТСКИТЕ ГРАДИНИ

**Чл. 19. */Изм. – Решение №14/24.01.2025 г. на ОбС-Кърджали/*** Списъкът на приетите от 1-во класиране, в първа възрастова група деца и протоколът от извършеното класиране се публикуват в официалния сайт на Община Кърджали – Раздел „Детски градини”, сайта на детската градина и се поставят на информационно табло в детската градина до 10 юни.

**Чл. 20.** Децата от Втора, Трета и Четвърта възрастови групи се приемат целогодишно при наличие на свободни места.

**Чл. 21. (1) */Нова – Решение №14/24.01.2025 г. на ОбС-Кърджали/*** До 20 юни родителите/ настойниците записват децата си в избрана от тях детска градина, чрез декларация по образец /Приложение 2/

**(2) */Нова – Решение №14/24.01.2025 г. на ОбС-Кърджали/*** До 20 юни родителите/ настойниците на некласираните деца (резерви), подават заявление до директора, за участие във второ класиране. /Приложение 3/

**Чл. 22. (1)** След формиране на групите, свободните места се обявяват на 01 юли в настоящата година за децата подлежащи на предучилищно образование през новата учебната година и ежемесечно за свободните места в детската градина. Свободните места се обявяват на сайта на съответната детска градина и на информационно табло в детската градина.

1. Свободни места в детската градина са местата в рамките на определения брой по чл.60 от ЗПУО, които са останали незаети след записване на всички желаещи деца към определен момент.
2. Изискванията по ал.1 и ал.2 се прилагат и в случаите, в които задължителното предучилищно образование се осъществява от училище.

**Чл.23. (1)** При първоначално постъпване на дете в детската градина, родителите/ настойниците представят следните медицински документи, съгласно нормативната уредба на Министерство на здравеопазването:

1. Здравно-профилактична карта на детето, попълнена от личния лекар;
2. Еднократен отрицателен резултат от изследване за патогенни чревни бактерии и чревни паразити;
3. Изследвания на кръв и урина;
4. Данни от личния лекар, че на детето са извършени задължителните имунизации за възрастта съгласно Наредба № 15 от 2005 г. за имунизациите в Република България;
5. Медицинска бележка от личния лекар за липсата на контакт със заразно болен, издадена не по-рано от 3 дни преди постъпване на детето в детска градина.

**(2)** Деца, на които не са извършени задължителните имунизации за възрастта, могат да се приемат в детската градина, когато са на лице трайни противопоказания за имунизирането им и са освободени по реда на Наредба №15 за имунизациите в Република България.

## РАЗДЕЛ V. ПРЕМЕСТВАНЕ НА ДЕТЕ ОТ ДЕТСКА ГРАДИНА/УЧИЛИЩЕ

**Чл. 24. (1) */Изм. – Решение №14/24.01.2025 г. на ОбС-Кърджали/*** Децата могат да бъдат премествани от една образователна институция в друга по всяко време на учебната

година по желание на родителите/ настойниците и при наличие на свободни места по реда на настоящата Наредба.

**(2) */Отм. – Решение №14/24.01.2025 г. на ОбС-Кърджали/***

# Чл.25. /Отм. – Решение №63/16.05.2017 г. по адм.дело №50 на Административен съд – Кърджали/

**Чл. 26. (1) */Изм. – Решение №14/24.01.2025 г. на ОбС-Кърджали/*** Преместването на деца от втора, трета и четвърта възрастова група се извършва с Удостоверение за преместване на дете от задължително предучилищно образование, съгласно Наредба № 8/11.08.2016 г. за информацията и документите за системата на предучилищното и училищното образование на МОН

**(2)** Директорът на детската градина/училище уведомява писмено Община Кърджали и Регионално управление по образование - Кърджали, в седем дневен срок от издаване на Удостоверението.

## РАЗДЕЛ VI. ОТПИСВАНЕ НА ДЕТЕ ОТ ДЕТСКА ГРАДИНА/УЧИЛИЩЕ

**Чл. 27. (1)** Децата се отписват от детската градина по желание на родителите/настойниците, при:

**т.1. */Изм. – Решение №14/24.01.2025 г. на ОбС-Кърджали/*** при преместване от една образователна институция в друга

**т.2. */Изм. – Решение №14/24.01.2025 г. на ОбС-Кърджали/*** при напускане на населеното място

### т.3. . /Отм. – Решение №14/24.01.2025 г. на ОбС-Кърджали

**т.4. . */Отм. – Решение №14/24.01.2025 г. на ОбС-Кърджали***

**(2) */Изм. – Решение №14/24.01.2025 г. на ОбС-Кърджали/*** При постъпване на детето в първи клас, след издадено Удостоверение за завършено задължително предучилищно образование, съгласно Наредба № 8 от 11.08.2016г. за информацията и документите за системата на предучилищното и училищното образование на МОН.

**Чл. 28. (1)** Отписването на дете от детска градина или училище, по желание на родителите/ настойниците става след подаване на писмено заявление по образец до директора на съответната детска градина/ училище.

**(2)** Отписването на дете от детска градина или училище без писмено заявление от родителите става при едно от следните обстоятелства:

# т.1. /Отм. – Решение №63/16.05.2017 г. по адм.дело №50 на Административен съд –

**Кърджали/**

**т.2.** при отсъствие на детето през учебно време над два месеца без писмено уведомяване на директора от родителите.

## ПРЕХОДНИ И ЗАКЛЮЧИТЕЛНИ РАЗПОРЕДБИ

**§1.** Настоящата Наредба е разработена на основание чл.59.(1) и чл.61 от Закона за предучилищното и училищното образование -(ЗПУО),както и във връзка с чл. 7, ал. 1 и ал. 3 от Наредба № 5 от 03.06.2016 г. за предучилищното образование, Държавен образователен стандарт за предучилищното образование, Държавен образователен стандарт за физическата среда и информационното и библиотечно осигуряване на детските градини, училищата и центровете за личностното развитие.

**§2.** Настоящата наредба се прилага и по отношение на яслините групи в детските градини.

**§3.** Контрол по спазване на Наредба за условията и реда за записване, отписване и преместване на децата в предучилищна възраст в детските градини и училища, в които се осъществява задължителното предучилищно образование, на територията на Община Кърджали се осъществява от Кмета на Община Кърджали или упълномощени от него лица.

**§4.** Наредбата е приета на заседание на Общински съвет-Кърджали с Решение №247 от 17.11.2016 г. и влиза в сила в 7 - дневен срок от деня на публикуването й в местен вестник.

**§5 */Нов – Решение №14/24.01.2025 г. на ОбС-Кърджали/*** Децата, посещавали яслена група, кандидатстват за прием в първа възрастова група по реда на настоящата Наредба

*Изменена с Решение №63/16.05.2017 г. по адм. дело №50 на Административен съд – Кърджали. Изменена с Решение №29/31.01.2018 г. по Протокол №1 на Общински съвет – Кърджали.*

*Настоящата Наредба за изменение и допълнение на Наредбата за условията и реда за записване, отписване и преместване на децата в предучилищна възраст в детските градини и училищата на територията на Община Кърджали влиза в сила от момента на публикуването й на интернет страницата на Общинския съвет - Кърджали и е приета с Решение №14 по Протокол № 1 от 24.01.2025 г. на Общински съвет – Кърджали*

**ПРИЛОЖЕНИЕ 1**

### /Изм. – Решение №29/31.01.2018 г. на ОбС-Кърджали, изм. – Решение №14/24.01.2025 г. на ОбС-Кърджали/

До Директора

на детска градина „Максим Горки“

гр. Кърджали

**З А Я В Л Е Н И Е**

От :……………………………………………………………………………………………. Адрес: гр.(с.)…………………Ул.……………………………………………………..…… Дом.тел…………………сл. тел…………………GSM……………………………………

Госпожо Директор,

Моля, детето ми ……………………………………………………………………………. ЕГН/ЛНЧ:……………….…. да бъде прието в поверената Ви детска градина/училище считано от ………………

**ЗАДЪЛЖИТЕЛНА ИНФОРМАЦИЯ :**

Родител/настойник:

Майка:…………………………………………………………………………… Месторабота …………………………………………………………………… Адрес и телефон/ GSM:………………………………………………………... Баща :…………………………………………………………………………… Месторабота :…………………………………………………………………... Адрес и телефон/ GSM:………………………………………………………... Личен лекар на детето ………………………….тел:…………………………

Предпочитана форма на организация на предучилищното образование- целодневна, полудневна, почасова или самостоятелна организация

/*подчертайте предпочитаната от Вас форма на организация на предучилищното образование*/

# Приложение :

*Отбележете представените от Вас документи с Х****:***

1. Заверено копие от удостоверението за раждане на детето;
2. Медицински документи /при постъпване на детето/;
3. Лична карта /за справка/ на родителя/настойника/;
4. Документ за местоработата на родителите/настойниците (от работодателя);
5. Дете с увреждания, хронични и други заболявания, дете със специални образователни потребности – Копие от Решение на ТЕЛК, Копие от Решение на ЛКК, становище на Експертна комисия към РУО – Кърджали;
6. Дете, на което поне един от родителите/настойниците е с трайно намалена работоспособност над 50% - Копие от Решение на ТЕЛК;
7. Дете от семейство с три и повече деца от едно домакинство –заверени копия от Удостоверенията за раждане на децата;
8. Деца близнаци - заверени копия от Удостоверенията за раждане на децата;
9. Дете, настанено за отглеждане по реда на чл. 26 от Закона за закрила на детето при близки и роднини, или приемни семейства – Копие от Съдебно Решение или Заповед за настаняване на Дирекция „Социално подпомагане“ - Кърджали;
10. Дете-сирак – Копие от Акт за смърт на родител/настойник;
11. Дете в риск, съгласно определението по §1, т. 11, букви „б" и „в" от Закона за закрила на детето - Писмо от „Отдел за закрила на детето" към Дирекция „Социално подпомагане" – Кърджали.
12. Друго дете от семейството, което посещава предучилищна образователна институция в момента.

Трите имена на детето… ,

ЕГН/ЛНЧ……………, група…………Детска градина/Детска ясла ,

гр. ………………..

1. **/нова/** Служебна бележка за посещаване на яслена група. Декларирам:
	1. Запознат/а/ съм с Наредбата за условията и реда за записване, отписване и преместване на децата в предучилищна възраст в детските градини и училищата територията на Община Кърджали и Правилника за дейността на детската градина/ училище
	2. Информиран/а/ съм, че всички предоставени данни са лични по смисъла на ЗЗЛД и като такива попадат под специален режим на защита;
	3. Подал/а/ съм заявление за прием и в други детски градини на територията на Община Кърджали, както следва:

………………………………………………………………………………….

………………………………………………………………………………….

Дата:………………. С уважение : ………………

**ПРИЛОЖЕНИЕ 2**

**ДЕКЛАРАЦИЯ**

От ………………………………………………………………………………

/трите имена на лицето/

Адрес (настоящ): гр.(с.)…………………Ул.………………………………………………………

Госпожо Директор,

Декларирам, че детето ми …………………………………………………………………..

/име ,презиме фамилия на детето /

ЕГН :………………… ще бъде записано и ще посещава Детска градина “ Максим Горки.“ от и не е записано в друга детска градина.

/дата, месец, година/

Известно ми е, че за неверни данни нося наказателна отговорност по чл.313 от Наказателния кодекс.

Дата: ………………….. Подпис на родител/настойник:

**ПРИЛОЖЕНИЕ 3**

**/Ново*– Решение №14/24.01.2025 г. на ОбС-Кърджали/***

**ЗАЯВЛЕНИЕ**

От

………………………………………………………………………………….………………

/трите имена на родител/ настойник/

Адрес: гр.(с.)……….……………Ул.……………………………...…………………

Госпожо Директор,

Заявявам желанието си детето ми ………………………………

………………………………………………………………..

/име, презиме и фамилия на детето /

ЕГН:|\_|\_|\_|\_|\_|\_|\_|\_|\_|\_| да участва във **второ класиране** за прием в Детска градина “Максим Горки“.

Дата: ………………….. Подпис на родител/настойник: